Súdlike fyskatsja

De súdlike fyskatsja (wittenskiplike namme: Lagidium wolffsohni) is in sûchdier út it skift fan 'e kjifdieren (Rodentia), de famylje fan 'e wolmûzen (Chinchillidae) en it skaai fan 'e berchfyskatsja's (Lagidium). Dit bist waard yn 1907 foar it earst wittenskiplik beskreaun troch de Britske soölooch Oldfield Thomas. 

De súdlike fyskatsja, dy't frij nau besibbe is oan 'e folle bekendere tsjintsjilla, is lânseigen yn dielen fan Argentynje en Sily. Syn natuerlike biotoop wurdt foarme troch rotsige gebieten mei genôch beskûl. Oer de súdlike fyskatsja is fierders net in protte bekend, en der binne sels te min gegevens foar de IUCN om in ynskatting te meitsjen oangeande de status fan 'e populaasje.

Kategory:Sûchdieresoarte
Kategory:Berchfyskatsja
Kategory:Lânseigen fauna yn Argentynje
Kategory:Lânseigen fauna yn Sily